સામગ્રી: તમારી એક કિસમાં આઠ કરોડ બેક્ટીરિયા પાર્ટનરના મોંમાં ટ્રાન્સફર થતા હોય છે અને બધા બેક્ટીરિયા કંઈ સારા નથી હોતા. 

તેમ છતાં દરેક વ્યક્તિને તેણે કરેલી પહેલી કિસ હંમેશા યાદ હોય છે અને કિસિંગ નવા રોમાન્સમાં મોટી ભૂમિકા ભજવતું રહે છે. 

બધા નહીં, કમસેકમ કેટલાક સમાજમાં તો કિસિંગ મહત્ત્વની ભૂમિકા ભજવતું જ રહે છે. 

પશ્ચિમી દેશોમાં એવું માનવામાં આવે છે કે પ્રેમભર્યું ચુંબન દુનિયાભરના લોકોના વર્તનનો એક હિસ્સો છે. 

પણ એક નવો અભ્યાસ સૂચવે છે કે વિશ્વના કુલ પૈકીના અડધોઅડધ સમાજમાં જ કિસનું ચલણ છે. 

અન્ય પ્રાણીઓની દુનિયામાં ચુંબન ભાગ્યે જ જોવા મળે છે. 

સવાલ એ છે કે આ વિલક્ષણ વર્તનનું કારણ શું? જો ચુંબન ઉપયોગી હોય તો તમામ પ્રાણીઓ તથા માણસો એકમેકને શા માટે ચૂમતાં નથી?

કેટલાંક પ્રાણીઓ એકમેકને ચુંબન શા માટે કરે છે એ સમજવામાં મોટાભાગનાં પ્રાણીઓ એકમેકને કિસ શા માટે નથી કરતાં એ બાબત મદદરૂપ બની શકે તેમ છે. 

ચુંબન વિશેનો અભ્યાસ

આ દેશોમાં નથી થતી વેલેન્ટાઇન્સ ડેની ઉજવણી

ચુંબન વિશેના એક નવા અભ્યાસમાં વિશ્વના 168 સમાજને આવરી લેવામાં આવ્યા હતા. 

એ પૈકીના માત્ર 46 ટકા સમાજમાં જ પ્રેમસભર ચુંબનનું ચલણ હોવાનું આ અભ્યાસમાં બહાર આવ્યું હતું. 

વિશ્વના કુલ પૈકીના 90 ટકા સમાજમાં રોમેન્ટિક ચુંબનનું ચલણ હોવાનું અગાઉનું અનુમાન હતું. 

નવા અભ્યાસમાં માતા-પિતા દ્વારા તેમનાં સંતાનોને કરવામાં આવતાં ચુંબનને બાકાત રાખવામાં આવ્યાં હતાં. 

તેમાં માત્ર દંપતિઓ વચ્ચેના રોમેન્ટિક ચુંબન પર ધ્યાન કેન્દ્રીત કરવામાં આવ્યું હતું. 

વિચરતી જાતિઓના સમાજમાં ચુંબન પ્રચલીત હોવાના કોઈ પુરાવા મળ્યા ન હતા. કેટલાક તો ચુંબનને જુગુપ્સાજનક ગણતા હતા. 

બ્રાઝિલની મેહિનાકુ જાતિના લોકો તો ચુંબનને અત્યંત ખરાબ બાબત ગણે છે. 

આશરે 10,000 વર્ષ પહેલાં ખેતીની શોધ થઈ એ પહેલાં સુધી માણસો પશુઓનો શિકાર કરીને, માછીમારી કરીને જીવતા લોકોના જૂથોમાં રહેતા હતા. 

અત્યારના વિચરતી જાતિના લોકો પ્રેમસભર પપ્પી ન કરતા હોય તો આપણા પૂર્વજો પણ એવું કરતા હોય એ શક્ય છે. 

જોકે, વિચરતી જાતિના લોકો તેમના પૂર્વજોની માફક આજે રહેતા નથી એટલે આ બાબતે કંઈ ચોક્કસ કહી શકાય નહીં. વિચરતી જાતિના લોકોનો સમાજ આજે બદલાઈ ગયો છે. 

પશ્ચિમી સમાજની પેદાશ છે ચુંબન

ચુંબન વિશેના અભ્યાસના મુખ્ય લેખક વિલિયમ જાનકોવિઆક અમેરિકાના લાસ વેગાસની નેવાડા યુનિવર્સિટીમાં કાર્યરત છે. 

વિલિયમ જાનકોવિઆકે જણાવ્યું હતું કે દુનિયાના તમામ...\nઅગાઉની સામગ્રીનો સારાંશ નીચે મુજબ કરી શકાય છે:
ચુંબન કરવાનું વિચિત્ર અને થોડું ચિતરી ચડે તેવું હોય છે. તમારી લાળ કોઈના મોંમાં જાય છે, કોઈની તમારા મોંમાં આવે છે. ક્યારેક ચુંબન લાંબો સમય ચાલે છે.